31987D0562
L 341/35
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 24 ноември 1987 година
относно предоставяне на дерогация на Федерална република Германия и определяне на еквивалентните санитарни условия, които трябва да бъдат съблюдавани по отношение на разфасоването на прясно месо
(87/562/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 64/433/ЕИО на Съвета от 26 юни 1964 г. относно здравни проблеми, засягащи търговията в Общността с прясно месо (1), последно изменена с Директива 86/587/ЕИО (2), и по-специално член 13 от нея,
като има предвид, че съгласно член 13 от Директива 64/433/ЕИО, в съответствие с процедурата, предвидена в член 16, по искане на всяка една от държавите-членки могат да бъдат предоставени дерогации от параграф 45, буква в) от приложение I, при условие че държавата-членка предоставя подобни гаранции; като има предвид, че тези дерогации трябва да определят санитарните условия, които са най-малко еквивалентни на тези, предвидени в горепосоченото приложение;
като има предвид, че с писмо от 5 юни 1987 г. властите във Федерална република Германия са представили на Комисията своето искане за дерогация от параграф 45, буква в) от приложение I към Директива 64/433/ЕИО относно разфасоването на прясно говеждо, телешко и свинско месо; като има предвид, че това искане съдържа предложение за санитарни условия; като има предвид, че е необходимо санитарните условия, които са определени като алтернативни в исканата дерогация за разфасоване на прясно месо да са най-малко еквивалентни на предвидените в параграф 45, буква в) от приложение I към Директива 64/433/ЕИО;
като има предвид, че санитарните условия, предложени от Федерална република Германия, са еквивалентни на тези, предвидени в параграф 45, буква в) от приложение I към Директива 64/433/ЕИО;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Чрез дерогация от параграф 45, буква в) от приложение I към Директива 64/433/ЕИО Федерална република Германия може да разреши разфасоването на прясно говеждо, телешко и свинско месо при условията, предвидени в приложението към настоящото решение.
Член 2
Адресати на настоящото решение са държавите-членки.
Съставено в Брюксел на 24 ноември 1987 година.